Echte Kellerswiene

De Echten Kellerswiene (Oniscidea) sünd en Ornen mank de Kellerswiene (Isopoda). Se sünd de eenzigsten Kreefte (Crustacea), de duerhaftig an Land leven doot. Gegen annere Gruppen vun de Kreefte over, de sik ok en tiedlang up dat Dröge upholen doot, könnt se sik ok buten dat Water vermehren.  Weltwiet gifft dat mehr as 3.500 Aarden vun de Echten Kellerswiene.H. Schmalfuss: World catalog of terrestrial isopods (Isopoda: Oniscidea). Stuttgarter Beiträge zur Naturkunde, Serie A (Biologie), Bd. 654, S. 1–341, Stuttgart 2003 Se verdeelt sik up en Reeg vun Familien. In Düütschland sünd bi 5o Aarden tohuse. 

 Wie se leven doot
De Echten Kellerswiene ehr Butenskelett besteiht ut Chitin. Dor sitt avers keen Laag Wass over un dat Water ut dat Lief verfluggt bi dröge Luft unbannig gau. Vundeswegen sünd de Deerter sunnerlich in’n Sommer bloß in’e Nacht aktiv un versteekt sik overdag unner Steen, Barken oder annerwegens mank de Plantenwelt. In Vörjohr un Harfsttied sünd se ok wedder mehr overdag togange. Faken sammelt se sik dor in grote Masse up’n Bulten bi. In’e Eer buddelt se sik an sik nich in, se blievt dor in de Eer ehre Streilage. Sunnerlich Rullkellerswiene un noch mehr Aarden, as dat Wöstenkellerswien (Hemilepistus reaumuri) hefft ehrn Aten heel un deel vun Kemen up Tracheen umstellt un sünd so noch beter anpasst for dat Leven ok in drögere Gemarken.

 Wat se freten doot
De Echten Kellerswiene höört, tohopen mit Springsteerten (Collembola), allerhand Mieten un Dusendfööt to de Fauna up’e Uppersiete vun’e Eer. Se speelt dor en wichtige Rull in de Ökologie bi dör dat Tweimaken un Ut’neenkleien vun orgaansch Material. So bringt se all tohopen Humus tostanne. Freten doot se sunnerlich Planten, de ut’neen fallt, sunnerlich Loof un Holt, man ok Algen, Swämme ehre Fadens, dode Insekten, Schiete un Spinneneier. Ok ehre egen Schiete freet se fökener, vunwegen datt dat Lignin, wat dor in sitten deit, anners nich afboot weern kann. 

 Systematik 

Ligiamorpha:
 Actaeciidae
 Armadillidae
 Rullkellerswiene (Armadillidiidae)
 Balloniscidae
 Bathytropidae
 Berytoniscidae
 Buddelundiellidae
 Cylisticidae
 Dubioniscidae Eubelidae
 Halophilosciidae
 Hekelidae
 Irmaosidae
 Klippenkellerswiene (Ligiidae)
 Mesoniscidae
 Olibrinidae
 Muerswiene (Oniscidae) Philosciidae
 Platyarthridae
 Kellerswiene an sik (Porcellionidae)
 Pseudarmadillidae
 Pudeoniscidae
 Rhyscotidae
 Schoebliidae
 Scleropactidae
 Scyphacidae Spelaeoniscidae
 Stenoniscidae
 Styloniscidae
 Tendosphaeridae
 Titaniidae
 Trachelipodidae
 Trichoniscidae
 Turanoniscidae

Tylomorpha:
 Tylidae

 Literatur 
 Peter Ax: Das System der Metazoa II. Ein Lehrbuch der phylogenetischen Systematik. Gustav Fischer Verlag, Stuttgart, Jena 1999.
 Richard C. Brusca und George D. F. Wilson: A phylogenetic analysis of the Isopoda with some classificatory recommendations. In: Mem. Queensland Mus. 31 (1991), S. 143–204 (ziteert nah Tree of Life: Isopoda).
 Hans-Eckard Gruner: Klasse Crustacea. In: Hans-Eckard Gruner (Rutg.): Lehrbuch der Speziellen Zoologie, Band I, 4. Teil: Arthropoda (ohne Insecta). Gustav Fischer Verlag, Stuttgart, Jena 1993.
Karl Eduard Linsenmair: Die Wüstenassel. Sozialverhalten und Lebensraum, in: Umschau (1973) 73, H. 5, S. 151f. (Vulltext)
 Horst Kurt Schminke: Crustacea, Krebse. In: Wilfried Westheide, Reinhard M. Rieger (Rutg.): Spezielle Zoologie Teil 1: Einzeller und Wirbellose Tiere. Gustav Fischer Verlag, Stuttgart, Jena 1997.

 Belege

 Weblenken 

Kategorie:Kellerswiene